生日老婆請食午飯， 原來過海去食懷舊廣東菜，我一向都鍾意食乳豬的，原來依間酒家有兩款可以選擇一種係普通即燒乳豬另一種係懷舊醬烤豬，未食過醬烤豬就揀佢食啦， 乳豬一嚟到職員就叫我趁熱食如果唔係就冇咁好食，原來廚房有燒爐啱啱燒起的，食落香脆帶少少甜味唔肥， 食落唔會覺得好油膩，另外叫了小棠菜及魚腸煎蛋及其他點心，小棠菜食落香脆熱辣辣，咬落去好彈牙，魚腸煎蛋唔係度度都有得食，魚腸好多煎蛋煎到啱啱好唔會太老，不過味道比較淡。